lflage/wiki-talks huggingface dataset:
Vita:A Nemzetközi Matematikai Diákolimpiák magyar versenyzői

message: Ma módosítottam a díjazás kifejezését.
A 41-63. diákolimpiák során, vagyis 2000-től a díjak megnevezése: aranyérem, ezüstérem, bronzérem a KöMaL jelentések szerint, azért erre tértem át a listában.
Az 1-40. diákolimpiáknál (1959-1999) még I. díj, II. díj, III. díj volt a megnevezés a KöMaL jelentésekben, viszont a római számok nem túl szép torlódása miatt a díjak fokát kifejező római számokat betűs kifejezésre módosítottam.
GFKERI vita 2023. március 23., 15:50 (CET)
thread_title:  A díjazás kifejezése 

message: @GFKERI: Ez a szerkesztés biztosan rendben van? A versenyzők jelentős része például a budapesti Fazekasba járt 6 éves specmat tagozatra, mégis 4 éves időszak van náluk megadva. Mi ennek a forrása? FoBe üzenet 2023. június 18., 09:57 (CEST)
replies: text: Tegnap módosítottam, és már csak az érettségi évét hagytam meg. Nálad ez még nem látszik?

text: GFKERI vita 2023. június 18., 11:15 (CEST)
replies: text: :@GFKERI: Bocsánat, elnéztem, valamiért azt hittem, a másik irányba módosítottad. Köszi a választ! FoBe üzenet 2023. június 18., 12:10 (CEST)
thread_title:  Középiskolai évek 

message: * Ujváry-Menyhárt Zoltán neve hibásan került az IMO adatbázisba, onnan pedig hibásan került át a Wikipédiára. Javítottam.
* Bizonyíték:
* https://drive.google.com/file/d/1wtfH8CZW18PlNk5zIXyViICNWII3slUp/view?pli=1
* http://db.komal.hu/KomalHU/cikk.phtml?id=199123
* https://www.bolyai.hu/files/Schweitzer_eredmenyei_osszes_2021-1.pdf
* https://www.linkedin.com/search/results/all/?fetchDeterministicClustersOnly=true&heroEntityKey=urn%3Ali%3Afsd_profile%3AACoAADnwxLIBR0VmJ-xPh4qnMZtnW_xrAZyanuM&keywords=zolt%C3%A1n%20ujv%C3%A1ry-menyh%C3%A1rt&origin=RICH_QUERY_SUGGESTION&position=0&searchId=d4c8b969-0e50-4b51-a6bf-683c574df257&sid=weX
GFKERI vita 2023. augusztus 2., 09:13 (CEST)
thread_title:  Ujváry-Menyhárt
Vita:Alekszandra Pavlovna sírkápolnája

message: A behivatkozott két forrás egyike sem támasztja alá, hogy az elkövetők közül S. György és Tamás testvérek lettek volna (bár a források igazolják, hogy György az azonos nevű Sch. fia, és más forrásból kideríthető az is, hogy az extrémsportoló úrnak tényleg van Tamás nevű fia is); illetve a "teherautónyi" cumó forrástalanul barokkos túlzásnak tűnik, annál is inkább, mert a bűnjelek egy részét az egyik hivatkozott cikk szerint a Molnár-lakásból foglalták le. A szócikk ezen szakaszát ezért jó lenne kicsit alaposabban forrásolni, vagy a szövegtestet hozzáfinomítani ahhoz, amit a linkelt források valóban alátámasztanak. Solymári vita 2023. március 24., 13:16 (CET)
thread_title:  1980-as évekbeli sírrablás
Vita:PQ–13-as konvoj

message: A КОРАБЕЛЬНЫЙ ЛЕНД-ЛИЗ ДЛЯ СССР В ГОДЫ ВЕЛИКОЙ ОТЕЧЕСТВЕННОЙ ВОЙНЫ című cikk szerint https://www.terrahumana.ru/arhiv/12_04/12_04_13.pdf Поступление от союзников кораблей началось с весны 1942 г., когда из Великобритании на Север с конвоями стали прибывать антимагнитные тральщики типа ТАМ. Всего ВМФ СССР было принято 7 кораблей указанного типа: «Шики», «Хав», «Шуза», «Стефа», «Свега», «Сумба» и «Сильджа» [15, д. 53, л. 1]. И хотя передаваемые англичанами противоминные корабли представляли собой переоборудованные норвежские китобойные суда, тем не менее, они были оснащены современными электромагнитными и акустическими тралами, позволяющими тралить практически все типы неконтактных мин, выставляемых немецкими подводными лодками.
Tehát előtte valóban norvég bálnavadász hajók voltak, de aknászhajóvá alakították át őket. A nevek eredetileg angolok lehettek, de nem nevezték át a hajókat. 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2023. március 25., 12:06 (CET)
thread_title:  Bálnavadászok
Vita:Bahmuti csata

message: Szerintem még korai kijelenteni, hogy bárki is győzött volna a csatában. Eléggé ellentmondásos nyilatkozatok érkeznek a témában. Az ukránok szerint még ma is tartják magukat a város nyugati felén, az oroszok ellenben bejelentették a győzelmet Lencse1 vita 2023. május 21., 20:14 (CEST)
replies: text: Nézd, egészen objektíven kijelenthető, hogy a város teljes területét elfoglalták az oroszok, a háború legmegbízhatóbb térképező oldalai, az oroszpárti Suriyakmap, az ukránpárti Deepstatemap és az amerikai ISW is egyetértenek abban hogy az utolsó épületek is orosz ellenőrzés alá kerültek. Ezek az oldalak geolokalizált videók alapján dolgoznak, a frontvonal helye egy kifejezetten egzakt dolog, innentől kezdve ami a médiában megy az csak a szokásos nyilatkozatháború. A ,,győzelem" kritériuma itt a Wikipédián pedig pontosan az, hogy ki ellenőrzi a város adminisztratív területét. Freewalesvita 2023. május 22., 12:25 (CEST)
replies: text: :Tettem be forrásokat a bevezetőbe, aztán valamikor a napokban megírom a csata végső fázisáról szóló fejezetet is a törzsszövegben. Ahogy a Portfolio is fogalmaz, a bahmuti csata lezárult, de nem kizárt hogy lesz egy második ütközet is, ha az ukrán ellentámadás jól halad a város körül.– Freewalesvita 2023. május 22., 12:54 (CEST)
thread_title:  Csata végének dátuma
Sablonvita:Császári és királyi rezidenciák

message: Sem az alcsúti kastély, sem a József főhercegi palota nem volt uralkodói lakóhely (rezidencia). Ausztriában az artstetteni kastély sem volt uralkodói lakóhely, maximum a trónörökös magánbirtoka. Javaslom ezeket törölni a listáról. Akela vita 2023. március 25., 20:51 (CET)
replies: text: A királyit kisbetűvel kéne írni. Pagony üzenet 2023. március 25., 21:17 (CET)
replies: text: :Átneveztem. – Tacsipacsi vita 2023. március 27., 12:46 (CEST)

text: Szia, én ezt a sablont az angol wikiről másoltam át. Atoljaka vita 2023. március 26., 13:01 (CEST)
thread_title:  Nem voltak császári/királyi rezidenciák
Cikkjelöltvita:Mary Morrissey (author)

message: Habár a szócikk létrehozója profi, sok nyelven folyékonyan beszélő fordítónak nevezi magát, és fontosnak tartja fordítás során a fordítandó szöveg megértését, ezt itt nem sikerült bizonyítania. A profi fordító nyilvánvalóan fordítóprogramot használt, hibás eredménnyel, így az egész értelmetlen (a szócikk címét egyáltalán nem is sikerült magyarra fordítani). A felhasznált források sincsenek megjelölve. Amíg ezek nem kerülnek megoldásra, addig távol áll attól, hogy szócikknek lehessen nevezni. – balint36 utaspanasz 2023. március 25., 23:47 (CET)
thread_title:  Feljavítóba helyezés
Vita:Gent Leman

message: Gent Leman regénysorozatának a célja, hogy felhívja az emberiség figyelmét a Lelkünk fontosságára. Ezt lebilincselő történetekkel alkotja meg, annak okán is, hogy minél nagyobb társadalmi réteget elérhessen üzenetével.
Én, azaz Vass Gábor, vállalom mindenki előtt, hogy célom a wikipedia felületén az, hogy valós személyiségként ismerhessék meg Gent Leman írót és társadalmilag is nagyon fontos céljait. Gentlemannovelist vita 2023. március 26., 13:00 (CEST)
thread_title:  Gent Leman írói célja 

thread_title:  A törlési megbeszélés eredménye (2023. március)
Vita:Duna (televízióadó)

message: A másik szócikk Duna Televízió vitalapján Vita:Duna Televízió már volt szó róla egy régi bejegyzésben: a szócikkek tartalmában is tisztázni kellene hogy melyik a régi Duna és melyik a 2015-ös Duna, mert még most is vannak olyan részek amelyek mindkettőben benne vannak. Én belekezdek, de biztos lesznek még értelmezési (és jogi érhetőségi) nehézségek köszönhetően a 2010-es években bekövetkezett összevonásnak.
Nem beszélve arról, hogy a régi klasszikus Duna televízió már 2012-től ezt az elnevezést használja (annak a korszaknak szerintem felesleges még egy külön - harmadik - szócikket létrehozni) Ksz83 vita 2023. március 26., 16:33 (CEST)
replies: text: Igazából a két cikk között nem ez lenne a különbség: a Duna Televízió az maga a tévétársaság, míg a Duna televízióadó az elsőszámú médiaszolgáltatása. Mint a Magyar Televízió és az M1, ezt így kell értelmezni. –[MrSilesian]VK 2023. március 26., 20:21 (CEST)
replies: text: :Aha. Akkor ha jól értem

text: :Duna Televízió szócikk: a szócikkben csak a kezdetektől 2015-ig lévő céges dolgok

text: :Duna Médiaszolgáltató szócikk: csak a 2015-től lévő céges dolgok

text: :Duna (televízióadó) szócikk: kezdetektől 2015-ig ÉS a 2015-től napjainkig lévő tévécsatornával kapcsolatos információk KÜLÖN szakaszban

text: :Ez lenne az irány? Ksz83 vita 2023. március 26., 20:36 (CEST)
replies: text: ::Igen, szépen összefoglaltad, valahogy így állt össze az én fejemben is. –[MrSilesian]VK 2023. március 26., 20:39 (CEST)
thread_title:  A szócikkben lévő tartalmak tisztázása
Vita:Implikatúrák

message: Sajnálatos, hogy az Implikatúrák szócikkben ekkora hangsúlyt kap egy lazán kapcsolódó és vitatott nézetrendszer, míg a szakirodalomban meg sem jelenik a terület egyik specialistája (Kádár Zoltán Dániel – Wikipédia (wikipedia.org)), noha több műve kimerítően tárgyalja a témát... 2A02:AB88:F03:0:AC20:3643:3F0C:1FB (vita) 2023. március 26., 17:31 (CEST)
replies: text: Szia! Senki a Wikipédia szerkesztői közül nem akadályoz meg abban, hogy az Implikatúrák szócikkben kedved szerint való, és főleg helyes információkkal gazdagítsd a a cikk tartalmát. OsvátA vita 2023. március 26., 18:46 (CEST)
replies: text: :Azt hiszem félreérthető voltam. Elnézést a tömörségre való törekvésért.

text: :Egyrészt, úgy vélem, hogy aki szócikket ír, az egyúttal felelősséget is vállal annak tartalmáért, így a tartalomban fellelhető (akár hangsúly-eltolódást, akár a tárgyra vonatkozó relevancia maxima figyelmen kívül hagyását okozó) részrehajlást tekintve. Másrészt, úgy vélem már a Grice-féle együttműködési maximák is, de az udvariasság elméleti (politeness theory) vonatkozások mindenképpen külön szócikket érdemelnének, ahol az említett szerző is méltó helyet kaphat, anélkül, hogy az implikatúrák absztrakt tárgyalásába ezek belekeverednének. Azt gondolom, hogy az implikatúrákkal kapcsolatban helyénvalóbb a szemantikán túlmutató közléstartalom létrehozásának és feldolgozásának (kognitív?) mechanizmusait tárgyalni, mint a kommunikációs maximákat kivesézni. (Engem ez a közgazdaságtanban mára tarthatatlanná vált homo economicus modellre emlékeztet: idealizált keretekkel kezelni egy erre messze nem illeszkedő valóságot.) Míg az eredeti, Grice által bevezetett maximák jó kiindulópontnak tekinthetők (nyilvánvalóságuk és objektív értelmezésük okán), ez az udvariassági maximák esetében már erősen kétséges és talán félrevezető is. (Erre utal a figyelembe-vételükkel aránytalanul megnövekedő kielégíthetőségi probléma.)

text: :Többek között ezért is zavar a hivatkozott Grice mű fordításában (és a szócikkben is) az eredetileg "manner" szó "modor"-ra történő fordítása: Grice szövegkörnyezetéből számomra a "manner" elsődleges értelmezése, a magyarul "mód" (esetleg "módozat") "jön át" és nem a modoros, jó modor, ...stb. asszociációkkal terhelt, "viselkedés" másodrendű jelentés távoli rokonértelmű megfelelője, a "modor". (Ez a maxima kategória a "Társalgás cselei" című műben már "mód" fordításban szerepel, ami feltehetőleg az angol és francia szóhasználat közötti eltérésből fakad.) Mindegy, ezen túltettem magam. :-)

text: :Nem vagyok a terület szakértője, így nem veszem a bátorságot, hogy kiegészítsem a szócikket. (Törölni pedig végképp nem lenne alapom.) Csupán tájékozódni kívántam és meglepett a magyar szócikk tartalma, ezért gondoltam, hogy egy építő jellegű kriktika hasznára válhat. 2A02:AB88:F03:0:AC20:3643:3F0C:1FB (vita) 2023. március 26., 19:45 (CEST)

text: :(Egyébként Szia és bocs'...) 2A02:AB88:F03:0:AC20:3643:3F0C:1FB (vita) 2023. március 26., 19:48 (CEST)
thread_title:  Udvariasság, mint társalgási  maxima
Vita:ThermoDeg Reaktor

message: Kérem a ThermoDeg Reaktor megtartását a wikipedia-n, hiszen egy világszabadalomról van szó, mai segít megmenteni a világunkat a hulladék válságtól, miközben tiszta, zöld energiát termel. Gentlemannovelist vita 2023. március 26., 18:09 (CEST)
thread_title:  Megtartani
Vita:A6-os főút (Litvánia)

message: Ha a litván autópályán a legnagyobb megengedett sebesség 130 km/h, akkor hogyan lehet az alapértelmezett sebességkorlátozás 70–90 és 30-50 km/h? Lehetséges, hogy az A6 nem is autópálya? A szócikk fordítás részében jelezve lett, hogy a szócikk a litván változat ezen változatán alapul, azonban az említett szócikkben főútnak nevezik. – balint36 utaspanasz 2023. április 2., 21:45 (CEST)
thread_title:  Lektorálandó
Wikipédia-vita:Törlésre javasolt lapok/Ecsenyi Áron

message: Erről a cikkről 2023 elején törlési megbeszélés folyt, amelynek eredményeképpen a cikk megmaradt. Szilas vita 2023. március 26., 20:11 (CEST)
thread_title:   Törlési megbeszélés lezárása
Vita:Afrikaans kiejtés

message: Nem kellene a táblázatba egy "magyar ejtésközrlítő" vagy csak simán "magyar" fül? Ugyanis nem mindenki ismeri a nemzetközi fonetikai ábécét.
A Kurd nyelvről szóló cikkben az ábécéket bemutató részben egy nagyon jó táblázat szerepel.  Balabenc vita 2023. március 26., 21:21 (CEST)
replies: text: Ez egy enciklopédia, ahol tudományos szempontból közelítjük meg a dolgokat. Az IPA-t pont azért találták ki, hogy le lehessen írni vele minden nyelv kiejtését. A magyaros kiejtés megadása, olyan óvodás jellegű, egy útikönyvben elmegy, se egy tudományos mélységű szócikkben nem. Éppen elég a magyaros átírást elviselni, nem kérünk még magyaros kiejtést is... (szerintem). - Gaja   2023. március 27., 00:46 (CEST)

text: Gaja + 1. Van aki ilyen vagy olyan hangot vél kihallani a kiejtésben. Csak felesleges viták születnek ebből. Ogodej  vitalap 2023. március 27., 20:48 (CEST)
thread_title:  magyar kiejtés
Vita:Travel Channel

message: Van valami forrás arról, hogy a csatorna áprilisban arculatot vált? – 2001:4C4E:2293:B100:86E:5EB0:9CA2:C317 (vita) 2023. március 26., 23:15 (CEST)
replies: text: Nincs, ezért töröltem is. Fromiadrian vita 2023. március 27., 00:00 (CEST)
thread_title: 2023-as arculatváltás
Vita:Lyduvėnai híd

message: A szócikk hiányos fordítású, emiatt megtévesztő tartalmú. Pl. azt a látszatot kelti, hogy Bismarck szobra a fahídon állt, miközben az eredeti cikk szerint az már a mellette épített betonhídra került, miután a fahidat elbontották. A magyar szócikk ezt meg sem említi. Xia  Üzenő  2023. június 3., 19:41 (CEST)
thread_title:  Lektor sablon
Vita:Robbanás

message: Kérek szépen valakit hogy az oldalon legyen megkülömböztetve a kémiai és a fizikai robbanás mert sokkal átláthatóbb lenne. 89.134.197.71 (vita) 2023. március 27., 20:30 (CEST)
thread_title:  Fizikai, kémiai robbanás
Vita:Pano Qirko

message: Azt lehet tudni hogy ő mitől nevezetes? Végigolvasva a cikket sajnos semmi olyat nem látok ami indokolná hogy enciklopédiában szerepeljen. Független, pályafutást részletesen feldolgozó forrásokat szintén nem találok. – XXLVenom999 vita 2023. március 29., 11:55 (CEST)
replies: text: Bővítettem a szócikket, lábjegyzetekkel láttam el. – Jávori István Itt a vita 2023. április 4., 16:26 (CEST)
thread_title:  Nevezetesség 

message: Törlési megbeszélés eredményeképpen megmaradt. Gg. Anyüzenet 2023. augusztus 16., 10:45 (CEST)
thread_title:  Törlési megbeszélés eredménye
Vita:Polimerizáció

message: Téves az az állítás, hogy nincs melléktermék képződés. Az csak egy egyik típusa (poliaddíció). 89.251.45.42 (vita) 2023. március 30., 17:02 (CEST)
replies: text: A polimerizáció jelentése nem egyértelmű. Ha általános értelemben, bármilyen polimert előállító reakcióra használjuk, akkor valóban nem igaz a melléktermék nélküliség. De pl. itt is a polimerizációt a poliaddíció szinonimájaként használják, a német wiki cikke szerint a német szakirodalomban is megvan ez a kettősség. Szaszicska vita 2023. április 2., 23:04 (CEST)
thread_title:  Polimerizáció, mint alap fogalom.
Cikkjelöltvita:Myroslav Voloschuk

message: Magyarul kell írni a nevét, igazolni a nevezetességét, cikket írni ebből a nyúlfarkból. Annyit tudunk, hogy van két műve, ez nem cikk. Bináris ide Kelt: Wikipédia,  2023. március 30., 17:54 (CEST)
thread_title:  Cikkjelölt
Cikkjelöltvita:Gerhard Richter

message: A lap formázandó, szükséges benne belső hivatkozásokat elhelyezni, javítani a tördelést, valamint feltüntetni a forrásokat. Anna manólak 2023. március 30., 20:59 (CEST)
A szögletes zárójelbe írt jegyzetszámok pedig kopipasztára utalnak, erőteljesen. Bináris ide Kelt: Wikipédia,  2023. július 17., 05:39 (CEST)
thread_title:  Cikkjelöltség
Vita:Hungary Songs

message: A jelenleg igen szerencsétlen fogalmazás. Azt is jelenti, hogy a wikipédisták közössége ígéretet tesz a cikk heti frissítésére, és azt is, hogy az olvasó hisz ebben. A gondolkodó olvasó ugyanis akkor is kételkedik, ha valóban minden kedden azonnal frissítjük.
Alsó hangon oda kellene írni zárójelben a dátumot. Még jobb lenne kiemelni, pl. infoboxba. Még ennél is jobb lenne egészen kihagyni a cikkből, mert a Wikipédia nem napilap, nem hetilap, hanem enciklopédia, és a feladata a maradandó, enciklopédikus tartalom közlése, nem a napi aktualitásoké. Határozottan nem. Bináris ide Kelt: Wikipédia,  2023. március 31., 09:51 (CEST)
replies: text: Ok, kivettem a mondatot. Kirtap92 vita 2023. április 2., 19:19 (CEST)
thread_title:  Jelenleg
Vita:Büntetőeljárás Donald Trump ellen okirathamisítás vádjával

message: Szerintem kell a névelő. Vagyis a szócikk helyes címe „A Donald Trump elleni vádamelés”. Csigabiitt a házam 2023. március 31., 17:42 (CEST)
Szerintem nem kell, nincs birtokviszony. Pont úgy elhagyható, mint bármely más címből. A birtokos szerkezetekből nem hagyható el, mert az teszi határozottá a birtokost. Bináris ide Kelt: Wikipédia,  2023. március 31., 18:10 (CEST)

message: A cikk tele van magyartalan megfogalmazásokkal, például:
* "bűnösnek vallotta magát nyolc vád alatt" (helyesen nyolc vádpontban)
* "Annak veszélyével, hogy kiderülhetett, hogy megpróbálta eltüntetni a történetet" (az egész mondatot át kellene írni)
* "Ezek a csekkek 2017-ben születtek meg" (csekk nem születik, hanem valaki kiállítja)
* a „lehetséges elvesztett életek és pusztítás, amit egy ilyen hamis vád okozna, katasztrofális lenne” (attól tartok, ezt nem értem)
* a tárgyalóterem ajtajait is befedték (ezt sem értem)
Hkoala  2023. április 4., 21:58 (CEST)
replies: text: Első és harmadik javítva. A negyedik pontot én se értem, de ezt írta. Az utolsóval pedig nem teljesen értem a problémát. Kismenők vita 2023. április 4., 22:05 (CEST)
replies: text: :Közben elolvastam az angol megfelelőjét, ott üvegajtóról van szó; ez a szó a magyarból kimaradt, azért nem értettem. Ezzel együtt, inkább az "eltakarták" szót használtam volna, nekem a "befedni" inkább azt jelenti, hogy valamit a tetejére rakni pl. a házat befedik a tetővel. Hkoala  2023. április 4., 22:09 (CEST)
replies: text: ::Javítottam azóta. Kismenők vita 2023. április 4., 22:12 (CEST)
Amúgy ez nem az angol cikk fordítása? Ha igen, illene feltüntetni. – Hkoala  2023. április 4., 22:03 (CEST)
thread_title:  Korrektúra sablon indoklása
Vita:Elizabeth Lail

message: Az Elizabeth Lail szócikk gépi fordítással, vagy septében írva készült, sok mondat teljesen magyartalan, az írásjelek túlzottan vannak használva -  így értelmezési problémák vannak vele.
Független források is hiányoznak, honnan van ez a sok adat?
@Ramszh legelső cikke, remélem  pótolja a hiányosságokat. Rodrigó  ⇔ 2023. április 2., 01:19 (CEST)
thread_title:  Hibás mondatok
Vita:Szűcs Máté

message: Tisztelt Szerkesztők!
Szinte minden magyar forrás hosszú ű-vel írja a nevét. Viszont ő maga javította a nevét rövid ü-vel, mivel így anyakönyvezték. 
Nem ismerem a wiki szokásait. Nevezzük-e át a szócikket Szücs Máté-ra, vagy maradhat-e így, a címben a hosszú ű-vel írt közkeletű, és a lejjebb található helyes alakkal?
Kérem, aki ismeri az ilyenkor követendő irányelvet, erősítsen meg, és szükség esetén javítson. 
Köszönettel m2. Musicus2 vita 2023. április 2., 01:32 (CEST)
thread_title:  Név helyesírása.
Kategóriavita:Sparhelt zoknibábjai

message: Leipold Gergely András-nak elnevezett szerkesztő illegálisan használta fel ez a nevet. Másnak adta ki magát. Végleges törlést kérvényezem. 213.222.128.12 (vita) 2023. április 4., 10:39 (CEST)
thread_title:  Szerkesztő álnévvel
Vita:Az Apollo-program űrhajósainak listája

message: Az Apollo-program űrhajósainak listája. Vépi vita 2023. április 4., 12:08 (CEST)
replies: text: Miért ne? Bár az Apollo-program számon tart olyanokat is, mint "támogató űrhajós", vagy "támogató személyzet", jelentsen ez bármit és ők nem lesznek benne, bár ez igaz az eredeti címre is.Moonwalkr vita 2023. április 4., 16:17 (CEST)
thread_title:  Címjavaslat
Wikipédia-vita:Nem igazán kategorizált cikkek

message: Nem értem, miért került be a listába Eugénie Djendi. Arról nevezetes, hogy a második világháborúban a francia ellenállás tagja, a Médaille de la Résistance kitüntetettje, benne is van a megfelelő kategóriában. Hkoala  2023. április 5., 06:47 (CEST)
Szerintem nem. A legjobb kategória, ami van a cikken, hogy kapott egy kitüntetést. Ezt én másodlagos kategóriának nevezem, és ezért került bele a szűrőbe a ... kitüntetettjei. A ... tagjai is rajta van, mert ez általában valamilyen akadémia vagy párt, de ennek nincs olyanja. Az is lehet, hogy nem is rendelkezünk jó kategóriával. Pl. a II. világháború ellenállói. Minden cikken kellene lennie egy olyan elsődleges kategóriának, ami azt mutatja, miért kapott kitüntetést valaki. Végső esetben fel lehet venni kivétellistára, de ez a cikk nem olyan. Bináris ide Kelt: Wikipédia,  2023. április 5., 07:14 (CEST)
Az ellenállási kitüntetésére kattintva kerestem másik kitüntetettet, és rögtön meg is lett az adekvát elsődleges kategória: :Kategória:Francia ellenállók a második világháborúban. Még lehetne rá tenni továbbiakat, de ez a legfontosabb, amiért cikke van. Bináris ide Kelt: Wikipédia,  2023. április 5., 07:19 (CEST)
replies: text: Igenám, de a Francia ellenállók... szülőkategóriája a kitüntetéses kategóriának, azért nem tettem rá. Hkoala  2023. április 5., 07:22 (CEST)
Hmm, itt valami nem kerek, mert ezen belül van egy alkategória a kitüntetetteknek, és itt igazából redundáns kategorizálásra lenne szükség ahhoz, hogy látható legyen a lényeg a cikken. Ezzel majd foglalkozni kell, de most el kell mennem. Bináris ide Kelt: Wikipédia,  2023. április 5., 07:21 (CEST)
Felfogtam a problémát, benne volt a kategóriában, csak egy nem kifejező névvel. A Kategória:A Médaille de la Résistance kitüntetettjeit kellene átnevezni, pl. A Médaille de la Résistance-szal kitüntetett ellenállókra vagy ilyesmi. Vagy pedig valóban kivétellistára tenni ezt a kategóriát. Bináris ide Kelt: Wikipédia,  2023. április 5., 07:27 (CEST)
Kérdés még, hogy mit csinált a különleges szolgálatban és mi az a különleges szolgálat. Van ilyenünk is: Kivégzett hírszerzők. De vajon passzol-e? Bináris ide Kelt: Wikipédia,  2023. április 5., 07:39 (CEST)

text: Nem hinném. A Merlinettes tagja, inkább rádiósnak mondanám. Hkoala  2023. április 5., 07:50 (CEST)
thread_title:  Eugénie Djendi 

message: Esetleg ki lehetne hagyni az  levő cikkeket; eddig három ilyent találtam a listában: II. Honorat de Savoie, Davide Calabria, Charles F. Parham. Hkoala  2023. április 5., 07:00 (CEST)
Jó kérdés, hogy érdemes-e kihagyni. Bináris ide Kelt: Wikipédia,  2023. április 5., 07:15 (CEST)
replies: text: Egyelőre megjelöltem a listában, a törlésre jelöltekkel együtt, hogy másnak már ne kelljen rákattintani. Hkoala  2023. április 5., 07:51 (CEST)
A program új változata melléírja a következő megjegyzéseket: törlésre jelölve, egyszerűsített törlésre jelölve, szubcsonk, építés alatt. Bináris ide Kelt: Wikipédia,  2023. április 7., 12:09 (CEST)

text: Nagyszerű! Hkoala  2023. április 7., 18:34 (CEST)

text: +1: jogsértő. Bináris ide Kelt: Wikipédia,  2023. április 26., 08:40 (CEST)
thread_title:  Építés alatt
Vita:Take a Bow (Madonna-dal)

message: Rettenetes magyartalan szöveg, érthetetlen, komikus  mondatok (gépi fordítás?) pl. A videó mondanivalója tekinthető a klasszicizmussal kapcsolatos kijelentésnek, feltételezve, hogy a torreádor fenyegetve és feldühödve érzi magát az arisztokrata állomás miatt, aminek következtében fizikailag bántalmazza, majd hidegen elhagyja őt. Ha ez fordítás, akkor a fordítássablont oda kell rakni. Ogodej  vitalap 2023. június 22., 21:38 (CEST)
thread_title:  Lektorasablon indoklása
Vita:DESH

message: Nost a Csávok Live Tinder videójában
(ami 2022. Január 13. jelent meg) Desh említi, hogy 21 éves. https://youtu.be/4MGpJlRhUdM?si=GrDFzuUJlL_3lFGy Zrinyinatika vita 2023. november 3., 15:32 (CET)
replies: text: A YouTube nem igazán jó forrás. Valami hitelesebb kellene. VitaSzerkesztő:Tombenko 2023. november 3., 19:04 (CET)
thread_title:  Desh életkora